
[bookmark: TextBodyBegin]Europski parlament,
–	uzimajući u obzir zahtjev glavnog državnog odvjetnika u Düsseldorfu za ukidanje imuniteta Gunnaru Becku koji je njemačko Savezno ministarstvo pravosuđa i zaštite potrošača proslijedilo dopisom od 25. srpnja 2023. u vezi s preliminarnom istragom navodnih kaznenih djela i koji je objavljen na plenarnoj sjednici 11. rujna 2023.,
–	nakon saslušanja Gunnara Becka u skladu s člankom 9. stavkom 6. Poslovnika, 
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:1], [1:  	Presuda Suda od 21. listopada 2008., Marra/De Gregorio i Clemente, C-200/07 i C‑201/07, ECLI:EU:C:2008:579; presuda Općeg suda od 19. ožujka 2010., Gollnisch/Parlament, T‑42/06, ECLI:EU:T:2010:102; presuda Suda od 6. rujna 2011., Patriciello, C-163/10, ECLI: EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; presuda Suda od 19. prosinca 2019., Junqueras Vies, C‑502/19, ECLI:EU:C:2019:1115.] 

–	uzimajući u obzir članak 46. stavke 2., 3. i 4. Temeljnog zakona Savezne Republike Njemačke i članak 192.b Smjernica za kazneni postupak i postupak izricanja novčanih kazni (Richtlinien für das Strafverfahren und das Bußgeldverfahren),
–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A9‑0170/2024),
A.	budući da je glavni državni odvjetnik u Düsseldorfu zatražio ukidanje imuniteta Gunnaru Becku, zastupniku u Europskom parlamentu izabranom u Njemačkoj, radi pokretanja preliminarnog postupka zbog krađe imovine male vrijednosti u stjecaju s namjernim nanošenjem tjelesnih ozljeda i pružanjem otpora službenicima kaznenog progona, u skladu s člankom 242. stavkom 1., člankom 248.a, člankom 223. stavkom 1., člankom 230. stavkom 1. prvom rečenicom, člankom 113. stavkom 1. i člankom 53. njemačkog Kaznenog zakona;
B.	budući da je 29. listopada 2022. u robnoj kući u Neussu (Njemačka) Gunnar Beck navodno uzeo uzorak proizvoda za testiranje izloženih da ih klijenti mogu isprobati, navodno s namjerom da ih otuđi bez plaćanja; budući da je podnesena kaznena prijava za krađu; budući da je Gunnar Beck navodno pokušao napustiti prostorije i da su ga zadržali službenici osiguranja trgovine; budući da su nakon toga službenici kaznenog progona intervenirali na licu mjesta i da Gunnar Beck navodno nije postupio u skladu s njihovim zahtjevima da se ne odupire;
C.	budući da ta navodna kažnjiva djela nisu povezana s izraženim mišljenjima ili glasovanjem pri obnašanju dužnosti zastupnika u Europskom parlamentu u smislu članka 8. Protokola br. 7 o povlasticama i imunitetima Europske unije;
D.	budući da u skladu s člankom 9. Protokola br. 7 o povlasticama i imunitetima Europske unije zastupnici u Europskom parlamentu na nacionalnom području svoje države imaju imunitet priznat zastupnicima parlamenta te države;
E.	budući da članak 46. stavci 2., 3. i 4. Temeljnog zakona Savezne Republike Njemačke glasi kako slijedi:
„2. Zastupnik može biti pozvan na odgovornost ili uhićen zbog kažnjivog djela samo uz odobrenje njemačkog Bundestaga, osim ako je uhićen prilikom počinjenja djela ili tijekom idućeg dana. 
3. Odobrenje Bundestaga potrebno je i za svako drugo ograničenje osobne slobode zastupnika ili za pokretanje postupka protiv zastupnika u skladu s člankom 18.
4. Svi kazneni postupci i postupci u skladu s člankom 18. pokrenuti protiv zastupnika, svako zadržavanje ili bilo koje drugo ograničenje njegove osobne slobode obustavljaju se na zahtjev Bundestaga.”;
F.	budući da se člankom 192.b Smjernica za kazneni postupak i postupak izricanja novčanih kazni (Richtlinien für das Strafverfahren und das Bußgeldverfahren) uređuje ukidanje imuniteta zastupnika u Europskom parlamentu i da se posebno njegovim stavkom 1. predviđa sljedeće:
„1. Einem Mitglied des Europäischen Parlaments aus der Bundesrepublik Deutschland steht die einem Abgeordneten des Deutschen Bundestages zuerkannte Immunität zu. (...)” (Zastupnik u Europskom parlamentu Savezne Republike Njemačke ima pravo na imunitet koji se priznaje zastupniku u njemačkom Bundestagu.);
G.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:2]; [2:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

H.	budući da je svrha imuniteta parlamentarnih zastupnika zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti;
I.	budući da u ovom slučaju Parlament prema tome nije pronašao dokaze o postojanju fumus persecutionis, odnosno o postojanju činjeničnih elemenata koji bi upućivali na to da se pravnim postupkom nastoji nanijeti šteta političkoj aktivnosti zastupnice, a time i Europskom parlamentu;
1.	odlučuje ukinuti imunitet Gunnaru Becku;
2.	nalaže svojoj predsjednici da odmah proslijedi ovu Odluku i izvješće nadležnog odbora nadležnom tijelu Savezne Republike njemačke i Gunnaru Becku.

